b"\n_START_ARTICLE_\nC\xc3\xa8l\xc2\xb7lula Gr\xc3\xa4tzel\n_START_PARAGRAPH_\nLa c\xc3\xa8l\xc2\xb7lula Gr\xc3\xa4tzel tamb\xc3\xa9 coneguda com a c\xc3\xa8l\xc2\xb7lula fotovoltaica sensibilitzada per colorant produeix electricitat mitjan\xc3\xa7ant un principi foto-electroqu\xc3\xadmic, canviant l'energia lum\xc3\xadnica en energia el\xc3\xa8ctrica. La cel\xc2\xb7la fotovoltaica va ser inventada per Michael Gr\xc3\xa4tzel en 1991. Es basa en una mol\xc3\xa8cula de colorant que, amb la llum, excita un electr\xc3\xb3 i l'injecta a la banda de conducci\xc3\xb3 de l'\xc3\xb2xid de titani (II), l'el\xc3\xa8ctrode de treball. Havent perdut un electr\xc3\xb3, la mol\xc3\xa8cula del tint es troba oxidada, \xc3\xa9s a dir, t\xc3\xa9 un electr\xc3\xb3 menys que abans. L'electr\xc3\xb3 segueix un circuit fins a arribar a l'altre el\xc3\xa8ctrode que transfereix l'electr\xc3\xb3 al parell redox iode/iodur. El circuit es tanca quan el iodur redueix el colorant i la mol\xc3\xa8cula del tint recupera el seu estat inicial. D'aquesta manera el proc\xc3\xa9s es transforma en un cicle que genera un corrent el\xc3\xa8ctric._NEWLINE_Les cel\xc2\xb7les de Graetzel, en el seu origen eren molt prometedores perqu\xc3\xa8 obtenien efici\xc3\xa8ncies de fins al 10%. L'\xc3\xbanic inconvenient era l'estabilitat (duraven hores). Posteriorment s'han incorporant grans canvis com la substituci\xc3\xb3 del colorant per Quantum Dots o l'\xc3\xbas d'electr\xc3\xb2lits s\xc3\xb2lids. Tot i aix\xc3\xad, sembla que la cel\xc2\xb7la ha quedat estancada i no s'han aconseguit grans canvis que permetin la seva introducci\xc3\xb3 en la ind\xc3\xbastria i el mercat."